જેને બહુ ડીટેલમાં અને આર્ટિસ્ટિક કામ ન જોઈતું હોય તેમના માટે ઇઅર-ટૅટૂ સૌથી સારો અને બેસ્ટ ઑપ્શન છે, કેમ કે કાન એ બહુ નાનો ભાગ છે જેમાં ટૅટૂ-આર્ટિસ્ટને ટૅટૂ કરવા માટે બહુ લિમિટેડ જગ્યા મળે છે એટલે એમાં એવું જ ટૅટૂ કરવામાં આવે છે જેમાં બહુ ઊંડું કામ ન હોય. આમાં નાની ડિઝાઇનો પસંદ કરવામાં આવે છે જેમાં ફેધર, હાર્ટ, નાનાં ફૂલો, સ્ટાર, સિમ્બૉલ્સ, મ્યુઝિક-નોટ્સ, કાટૂર્ન-કૅરૅક્ટરના ફેસ અને એની આઉટલાઇન, સ્મૉલ જ્યોમેટ્રિકલ ફિગર, ડ્રીમકેચર વગેરે. ઇઅર-ટૅટૂ કર્યા પછી એની શું સંભાળ લેવી એ જણાવતાં નિકિતા વૈદ્ય કહે છે, ‘ ઇઅર-ટૅટૂ કરતાં પહેલાં અને કર્યા પછી સ્વચ્છતાનું બહુ ધ્યાન રાખવું જરૂરી છે, કેમ કે તમને ઇન્ફેક્શન પણ થઈ શકે છે. તમારા વાળ પણ ટૅટૂને ન અડવા જોઈએ, કેમ કે તમારા વાળમાં લાગેલો કચરો ટૅટૂ પર લાગી શકે છે જેનાથી તમને ઇન્ફેક્શન થઈ શકે છે. એટલે લગભગ ૧૦ દિવસ સુધી તમારે સંભાળવું જરૂરી છે. બીજું, ટૅટૂ-આર્ટિસ્ટ તમને જે ક્રીમ આપે એ પણ રેગ્યુલર લગાવવી જરૂરી છે.’